РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  10

от заседанието на Комисия  по правни въпроси  на ВСС
проведено на 10.03.2014 г.

Днес, 10.03.2014 г., /понеделник/ от 15.00 ч. се проведе заседание на 
комисия по правни въпроси на ВСС в състав:

		ПРЕДСЕДАТЕЛ:    ЮЛИАНА КОЛЕВА								
ЧЛЕНОВЕ:	СВЕТЛА ПЕТКОВА
					ЮЛИЯ КОВАЧЕВА 
					КАРОЛИНА НЕДЕЛЧЕВА
					НЕЗАБРАВКА СТОЕВА
																
На заседанието присъства експертният сътрудник на комисията: Саша Харитонова –  директор на дирекция “Правна”.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Конституционния съд, с приложен препис от искането на Пленума на Върховния касационен съд за тълкуване на чл. 8, чл. 84, ал. 1, чл. 86, чл. 114, чл. 115, чл. 117, ал. 1, чл. 129, ал. 1, чл. 130, ал. 6 и чл. 130а от Конституцията на РБългария, и препис от определението на съда от 04.03.2014 г. по конституционно дело № 3/2014 г.
- Доклад от Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.
Приложение: Извлечение от решение по протокол № 14/05.03.2014 г. на Комисия „Съдебна администрация” на ВСС.
- Доклад от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
Приложения от директорите на дирекции: „Атестиране на магистрати”, „Съдебни кадри, конкурси на магистрати и съдебна статистика”, „Организационно-административна дейност”, „Правна”, „Международна дейност” и „Финанси и бюджет”.

Д Н Е В Е Н   Р Е Д:

1. Относно: Предложения на постоянните комисии на ВСС по изпратения с решение на КПВ по Протокол № 7/10.02.2014 г. Проект на правила за провеждане на конкурс за избор на главен секретар на ВСС.
След коментар от членовете на комисията, че не всички предложения и доклади са представени за днешното заседание,

КОМИСИЯТА ПО ПРАВНИ ВЪПРОСИ
Р Е Ш И :

	1.1. Отлага разглеждането на т. 1 от дневния ред за следващото заседание на комисията, за което да се приложи становището на КПА на ВСС и други становища, ако има постъпили такива.
	1.2. Възлага на Саша Харитонова –  директор на дирекция “Правна” да изготви справка за информацията, която е публично достъпна за функциите и  длъжностната характеристика на главния секретар на ВСС и дейността на администрацията на ВСС.
1.3. За следващото заседание членовете на комисията да изготвят предложения за допълване на правилата по отношение критериите за оценка при провеждане на конкурса за избор на главен секретар на ВСС и структурата на концепцията, която трябва да се представи от кандидатите.

2. ОТНОСНО: Писмо от Васил Василев - председател на Окръжен съд - гр. Видин, във връзка с молба за издаване на удостоверение за трудовоправното положение на Георги Тодоров Попиванов - освободен с решение на ВСС на основание чл. 165, ал.1, т. 1 от ЗСВ от заеманата длъжност „съдия” ОС Видин

КОМИСИЯТА ПО ПРАВНИ ВЪПРОСИ
Р Е Ш И :
	
2.1.  Георги Тодоров Попиванов е освободен от длъжността съдия в ОС – Видин с решение на ВСС по Протокол № 36 от 19.09.2013 г., считано от 24.09.2013 г., с всички произтичащи от това последици, поради което същият няма качеството на съдия, след датата на освобождаването му.

3.ОТНОСНО: Писмо от Тинка Косева - председател на Административен съд - гр. Варна, с молба за становище относно прилагането на чл. 161 от Правилника за администрацията в съдилищата

КОМИСИЯТА ПО ПРАВНИ ВЪПРОСИ
Р Е Ш И :

	3.1. Текстът на чл. 161 от Правилника за администрацията в съдилищата е ясен и не се нуждае от допълнително пояснение. В разпоредбата след съответното число не е изписана думата  „включително”, следователно същата не се включва при изчисляването.

4.ОТНОСНО: Писмо от Екатерина Николова - председател на Районен съд - гр. Благоевград, с молба за становище и/или препоръки във връзка с възникнали организационни проблеми по повод прилагането на Правилата за командироване на съдии, прокурори и следователи, приети с решение на ВСС по Протокол № 25/27.06.2013 г., изменени и допълнени с решение по Протокол № 31/25.07.2013 г.

КОМИСИЯТА ПО ПРАВНИ ВЪПРОСИ
Р Е Ш И :

	4.1. Правилата за командироване на съдии, прокурори и следователи, които е изготвил ВСС не променят законовата компетентност на административните ръководители да вземат решения, свързани с командироването.

5.ОТНОСНО: Писмо от група журналисти във връзка с разглеждане при закрити врата на наказателни дела от общ характер 

КОМИСИЯТА ПО ПРАВНИ ВЪПРОСИ
Р Е Ш И :

	5.1. Писмото е изпратено до ВКС, с оглед неговите правомощия да издава тълкувателни решения при констатирана противоречива съдебна практика, поради което го приема за сведение.

6.ОТНОСНО: Предложение от Мариета Спасова - председател на Районен съд - гр. Дряново, относно привеждането на САС „Съдебно деловодство” в съответствие с чл. 76, ал. 1, т. 5 от Правилника за администрацията в съдилищата
Приобщава към т. 6 и Писмо от „Информационно обслужване” АД.

КОМИСИЯТА ПО ПРАВНИ ВЪПРОСИ
Р Е Ш И :

6.1. Няма пречка, при необходимост, всеки съд да актуализира програмата на САС „Съдебно деловодство”,  в съответствие с чл. 76, ал. 1, т. 5 от Правилника за администрацията в съдилищата.

7.ОТНОСНО: Становище от Сдружение „Център на НПО в Разград” относно Годишна програма за дейността на ВСС за 2014 г.

КОМИСИЯТА ПО ПРАВНИ ВЪПРОСИ
Р Е Ш И :
7.1. Предоставя становището от Сдружение „Център на НПО в Разград” относно Годишна програма за дейността на ВСС за 2014 г. за обсъждане в заседанието на ВСС, на 12.03.2014 г.

8.ОТНОСНО: Писмо от Министъра на правосъдието относно извършвани от Институт по тютюна и тютюневите изделия експертизи за съдебната система препратено от Министерството на правосъдието

КОМИСИЯТА ПО ПРАВНИ ВЪПРОСИ
Р Е Ш И :

	8.1. ВСС няма правомощия във връзка с назначаването на вещи лица и включването им в списъка на вещите лица, поради което не е необходимо да определя свой представител за обсъждане на тази тема.
	8.2. Решението да се изпрати на Министъра на правосъдието.

9.ОТНОСНО: Писмо от Министъра на правосъдието с приложен проект на образец на декларация по чл. 45, ал. 1 от ЗСВ за имотното състояние и произхода на средствата за придобиване на имущество на кандидатите за Главен инспектор на ИВСС

Комисия “Правни въпроси” предлага Висшият съдебен съвет да вземе следното решение:				
								
ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

ПРИЕМА образец на декларация по чл. 45, ал. 1 от ЗСВ за имотното състояние и произхода на средствата за придобиване на имущество на кандидатите за Главен инспектор в Инспектората към Висшия съдебен съвет. 

10.ОТНОСНО: Писмо от Бойко Рашков – председател на националното бюро за контрол на СРС с приложени образци на регистрите и правилата за воденето на СРС.
Комисия “Правни въпроси” предлага Висшият съдебен съвет да вземе следното решение:									
ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

СЪГЛАСУВА образци на регистрите и правилата за воденето им, на основание чл. 34е, ал. 3 от ЗСРС.

11.ОТНОСНО: Предложение от Каролина Неделчева – член на ВСС за еднаквото администриране и прилагане на Правилника за администрацията в съдилищата по отношение на образуваните видове дела от органите на съдебната власт.
КОМИСИЯТА ПО ПРАВНИ ВЪПРОСИ
Р Е Ш И :

	11.1. Приема предложението на Каролина Неделчева – член на ВСС за еднаквото администриране и прилагане на Правилника за администрацията в съдилищата по отношение на образуваните видове дела от органите на съдебната власт, съдържащо Указания до ОСВ, както следва:
•	При прилагане разпоредбата на чл. 76, ал. 1, т. 1, б.”в” от Правилника за администрацията в съдилищата, като частни наказателни дела да се образуват всички искания за разкриване на банкова тайна, постъпили във връзка с данни за извършено престъпление или данни за извършено административно нарушение.
•	При прилагане разпоредбата на чл. 76, ал. 1, т. 2, б.”б” от ПАС, като частни граждански дела да се образуват всички искания за разкриване на банкова тайна, постъпили извън тези във връзка с данни за извършено престъпление или данни за извършено административно нарушение.

11.2. Изпраща Указанията относно еднаквото администриране и прилагане на Правилника за администрацията в съдилищата по отношение на образуваните видове дела, на председателите на всички съдилища.

12.ОТНОСНО: Списък на делата за м. март 2014 г., водени в отдел „НДПП” – дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И :

12.1. Приема за сведение списъка на делата за м. март 2014 г., водени в отдел „НДПП” – дирекция „Правна”.

13.ОТНОСНО: Решение № 2835/26.02.2014 г. на Върховния административен съд – Шесто отделение, с което е отхвърлено оспорването по жалба на Радост Димитрова Нацева-Микова срещу решения на ВСС по т. 21.3. и т. 21.5. от протокол № 41/24.10.2013 г.

КОМИСИЯТА ПО ПРАВНИ ВЪПРОСИ
Р Е Ш И :

13.1. Приема за сведение решение № 2835/26.02.2014 г. на Върховния административен съд – Шесто отделение, с което е отхвърлено оспорването по жалба на Радост Димитрова Нацева-Микова срещу решения на ВСС по т. 21.3. и т. 21.5. от протокол № 41/24.10.2013 г.

14.ОТНОСНО: Решение № 2580/24.02.2014 г. на Върховния административен съд – Шесто отделение, с което е отхвърлена жалбата на Светослав Неделчев Тодоров против решение № 15 от доп. точки, съдържащо се в протокол № 36/19.09.2013 г. на ВСС.

КОМИСИЯТА ПО ПРАВНИ ВЪПРОСИ
Р Е Ш И :

14.1. Приема за сведение решение № 2580/24.02.2014 г. на Върховния административен съд – Шесто отделение, с което е отхвърлена жалбата на Светослав Неделчев Тодоров против решение № 15 от доп. точки, съдържащо се в протокол № 36/19.09.2013 г. на ВСС.

15.ОТНОСНО: Решение № 2878/27.02.2014 г. на Върховния административен съд – Петчленен състав – ІІ колегия, с което оставя в сила решение № 11073/23.07.2013 г. по адм. дело № 12379/2012 г. на ВАС – Шесто отделение.
КОМИСИЯТА ПО ПРАВНИ ВЪПРОСИ
Р Е Ш И :

15.1. Приема за сведение решение № 2878/27.02.2014 г. на Върховния административен съд – Петчленен състав – ІІ колегия, с което оставя в сила решение № 11073/23.07.2013 г. по адм. дело № 12379/2012 г. на ВАС – Шесто отделение.

16.ОТНОСНО: Писмо от председателя на Конституционния съд, с приложен препис от искането на Пленума на Върховния касационен съд за тълкуване на чл. 8, чл. 84, ал. 1, чл. 86, чл. 114, чл. 115, чл. 117, ал. 1, чл. 129, ал. 1, чл. 130, ал. 6 и чл. 130а от Конституцията на РБългария, и препис от определението на съда от 04.03.2014 г. по конституционно дело № 3/2014 г.

КОМИСИЯТА ПО ПРАВНИ ВЪПРОСИ
Р Е Ш И :

	16.1. За следващото заседание на комисията да се изготви за обсъждане проект на становище по к.д. № 3/2014 г.

17.ОТНОСНО: Доклад от Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал. 2, предложение последно от ЗСВ, и назначаване на длъжности по чл. 68, ал. 1, т. 4 от КТ, докато бъдат заети въз основа на конкурс.
Приложение: Извлечение от решение по протокол № 14/05.03.2014 г. на Комисия „Съдебна администрация” на ВСС.

След гласуване:
-	по т. 2. от решението по протокол № 14/05.03.2014 г. на Комисия „Съдебна администрация” на ВСС – 1 глас „Против” /Светла Петкова/, 1 глас – „Въздържал се” /Незабравка Стоева/;
-	с 3 гласа „за”; 1 „против” и 1 „въздържал се”

КОМИСИЯТА ПО ПРАВНИ ВЪПРОСИ
Р Е Ш И :

17.1. Изразява положително становище по т. 2 от решението по протокол № 14/05.03.2014 г. на Комисия „Съдебна администрация” на ВСС.

18.ОТНОСНО: Доклад от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
Приложения от директорите на дирекции: „Атестиране на магистрати”, „Съдебни кадри, конкурси на магистрати и съдебна статистика”, „Организационно-административна дейност”, „Правна”, „Международна дейност” и „Финанси и бюджет”.

КОМИСИЯТА ПО ПРАВНИ ВЪПРОСИ
Р Е Ш И :

18.1. Приема за сведение Доклада от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности.
18.2. Становища от членовете на комисията по Доклада на Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности, да бъдат предоставени до 17.03.20414 г.

						ПРЕДСЕДАТЕЛ
	НА КОМИСИЯТА:/П/
                      		                	                            ЮЛИАНА КОЛЕВА